Folk står med åbne arme for at hjælpe 18.000 nye borgere til et godt liv.

Annonce

Aarhus bakker totalt op om at give byens nye borgere en varm velkomst.

Thomas Vovemod Lütken er klar til at tage imod de mange nye borgere i Vanebrudspalæet på Søren Frichs Vej. At komme derind er i sig selv en oplevelse. Foto: Hans Petersen

Det er ikke varm luft, men virkelighed, når Thomas Vovemod Lütken taler om, at vi skal tage godt imod de nye borgere.

Studenterhus Aarhus og Borgerservice afviklede forleden en event i Mølleparken i for­bindelse med studiestart. ?Foto: Selskab for Varm Velkomst

Han er en af initiativtagerne til Selskab for Varm Velkomst, der i samarbejde med Aarhus Kommune ønsker at give nye borgere den bedst mulige start på deres nye liv i Aarhus. Selskab for Varm Velkomst har været i gang et stykke tid og oplever, at byen vil være med.

Der er allerede lavet et stort benarbejde. De største uddannelsesinstitutioner bidrager: Aarhus Universitet, VIA University College, Erhvervsakademiet, Arkitektskolen, Maskinmesterskolen og Danmarks Medie- og Journalisthøjskole.

81 foreninger har tilsluttet sig velkomstkomitéen, og de er blevet fordelt på 11 temaer.

Og i erhvervslivet vil store virksomheder som Dansk Supermarked og Ikea lege med.

Det handler om at fortælle de nye borgere om de muligheder, der er i Aarhus: foreninger, fællesskaber, byprojekter og så videre.

»Er du ny, aner du som regel ikke, hvad der foregår, og det kan undertiden være svært at finde frem til det, du lige netop er interesseret i,« siger Thomas Vovemod, der selv har stået i situationen, da han flyttede til Aarhus.

Ved hjælp af Borgerservice har Selskab for Varm Velkomst fundet ud af, at Aarhus inden for det seneste år har fået cirka 18.000 voksne indflyttere. Stort set alle er 18-30 år. Kun 300 er ældre.

»Dem vil vi hjælpe på vej,« siger Thomas Vovemod.

Annonce

Brev fra borgmesteren

Om en uge sender borgmester Jacob Bundsgaard dem alle en hilsen, formet som et brev, de modtager i e-boks.

»Her fortæller vi om de mange muligheder, byen har, og så inviterer vi dem til en nærmere præsentation. Den foregår i Vanebrudspalæet på Søren Frichs Vej,« forklarer Thomas Vovemod.

Kernen i Selskab for Varm Velkomst er netop de 88 velkomstselskaber, der bliver holdt hele studieåret i Vanebrudspalæet inden for 11 temaer. Her bliver deltagerne mødt af borgerværter, der vil introducere et bredt udvalg af byens aktører og miljøer.

»Samtidig møder deltagerne ligesindede unge, der også er flyttet til byen og deler de specifikke interesser, fordi de har valgt samme tema.

I ugerne efter Velkomstskabet kan deltagerne besøge en lang række foreninger, klubber og græsrodsbevægelser.

»Vi håber at få besøg af 3000 af de 18.000 potentielle emner. Det er et mål,men ikke et succeskriterium,« siger Thomas Vovemod.

Annonce

Værterne er frivillige

De mange værter er også frivillige og bliver uddannet til jobbet. De bliver hjulpet på vej af, at alle foreninger og projekter skal præsentere sig selv på en fem minutters video.

»På den måde er vi sikre på, at alle får samme besked, uanset hvornår de kommer. Værterne skal især tage godt imod deltagerne og introducere projektet,« siger Thomas Vovemod, der også selv er vært, men af gode grunde ikke kan være der alle 88 gange.

Annonce

Skæve temaer

Temaerne er ikke traditionelle. Der er for eksempel skabe/genskabe. Her er de kreative fællesskaber i fokus: reparation og genanvendelse, originale kreationer eller eventmageri.

Der er sang, musik og dans, spil, kultur og IT, mad, byhaver og bæredygtighed,frivillighed omkring omsorg, mangfoldighed, rulleskøjter, stavsport, ultimate og skydning, boldspil, ketchersport og vandsport, bevægelse, yoga og kampsport, iværksætteri, fritidsjob og erhvervsliv og frivillighed omkring kultur.

»Når vi er færdige i Vanebrudspalæet, drager de nye borgere i ugerne efter på opdagelse ude hos foreninger og fællesskaberne, som alle tager godt imod dem,«

siger Thomas Vovemod, der understreger, at det er nødvendigt at melde sig til.

»Vi ser gerne, at byens borgere er med til at gøre de nye borgere opmærksom på mulighederne, fordi de nye bliver mødt af mange indtryk,« siger Thomas Lütken.

Lige i øjeblikket sidder et mandskab på fem mand af frivillige i Vanebrudspalæet og lægger planerne.

»Og der bliver knoklet,« siger Thomas Vovemod.

Han ser en mulighed for, at Aarhus forærer projektet til andre byer herhjemme og i udlandet.

»Hvis vi laver en manual, vil vi spare andre for tusinder af timers arbejde,« siger han og tilføjer, at der allerede har været delegationer på besøg.

Det hele passer også godt med, at Aarhus gerne vil være europæisk frivillighedshovedstad i 2018.

Selv skal han fortælle om Givisme, som er selskabet bag projektet, på en stor international konference i Aarhus